Det personalejuridiske aspekt af Aalborg Kommunes ageren i forhold til udbygningsftaler skal nu gåes efter i sømmene.

Magistraten i Aalborg Kommune har mandag besluttet sig for at sætte en personalejuridsk undersøgelse i gang i kølvandet på den undersøgelse, der viste, at kommunen i stribevis af sager ikke handlede korrekt. Som konsekvens af håndteringen af udbygningssagerne er direktøren for by- og landskabsforvaltningen og stadsarkitekten hjemsendt med løn. Efterfølgende har rådmand for forvaltningen - Hans Henrik Henriksen sygemeldt sig. Nu har magistraten undersøgt, om sagen skal have personalemæssige konsekvenser. - Ikke for egen vindings skyld Kommunens byråd konkluderede efter et syv timer langt møde torsdag, at "ingen har handlet for egen vindings skyld", noget, borgmester Thomas Kastrup-Larsen også efterfølgende gentog. - Medarbejderne har sådan set bare forsøgt at arbejde og være for kommunens bedste. Men det gør det jo ikke lovligt, det, der er foregået, sagde borgmesteren torsdag. Undersøgelsen gennemføres af et eksternt konsulenthus og forventes afsluttet i februar 2022.